Diari Oficial de la Generalitat Valenciana


Sumari del DOGV 4159, del 02-01-2002 (2001/12502)

RESOLUCIÓ de 19 de novembre, del Servei Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució, i la declaració, en concret, d'utilitat pública de la línia aèria de mitjana tensió a 20 kV d'unió entre les línies Xàbia-Cabanes, en substitució de l'existent línia Xàbia-Cabanes, al terme municipal de Xàbia. JUEXPR/2001/13.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4159

Data del DOGV
:   02-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/12054


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 19 de novembre, del Servei Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució, i la declaració, en concret, d'utilitat pública de la línia aèria de mitjana tensió a 20 kV d'unió entre les línies Xàbia-Cabanes, en substitució de l'existent línia Xàbia-Cabanes, al terme municipal de Xàbia. JUEXPR/2001/13. [2001/A12097]
  
Als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27 de desembre de 2000); en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997); se sotmet a informació pública el següent projecte d'instal·lació elèctrica:
  
Peticionari: Iberdrola Distribución Eléctrica, SA, amb codi d'identificació fiscal R78860076, oficines al carrer Calderón de la Barca, número 16, d'Alacant, societat dedicada a la distribució d'energia elèctrica a la província d'Alacant.
  
Lloc on s'establirà la instal·lació: l'emplaçament del suport del qual parteix aquesta línia està situat a la partida Mores, a la partida Pou del Moro i a la partida Ribaldi, terme municipal de Xàbia (Alacant).
  
Finalitat de la instal·lació: millorar i ampliar les xarxes de distribució d'energia elèctrica, millorar la qualitat del servei i acomplir peticions de nous abonats.
  
Característiques principals:
  
Tensió: 20 kV.
  
Longitud: 566,97 m.
  
Nombre de suports: 6.
  
Conductors: d'alumini'acer denominat LA-110.
  
Aïllament: aïllador tipus U-70-BS.
  
Origen i final: origen en el suport núm. 1 L/Cabanes fins al suport núm. 6 L/Xàbia.
  
Pressupost: dos milions dues-centes trenta-huit mil quatre-centes vint-i-sis pessetes (2.238.426 PTA / 13.453,21 euros).
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica que comprén, a més a més, del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i, especialment, pels propietaris de terrenys i tots altres titulars afectats per l'esmentat projecte, la relació dels quals s'inclou al final d'aquest anunci perquè puga ser examinat l'expedient al Servei Territorial d'Indústria i Energia d'Alacant, situat al carrer Churruca, número 29, i puguen presentar-se les al·legacions que es consideren oportunes en el termini de 20 dies comptats a partir de l'endemà de la inserció d'aquest anunci. Els plans parcel·laris podran ser igualment consultat a l'Ajuntament de Xàbia (Alacant).
  
Alacant, 19 de novembre de 2001.- El director territorial: Clemente Vergara Trujillo.